google/wiki40b huggingface dataset:
Halloween: H20

Dej

H20 nadväzuje na udalosti z prvého a druhého dielu a zápletku a udalosti z predošlých dielov úplne ignoruje: Laurie Strode si zmenila meno na Keri Tate a spolu so svojím dospievajúcim synom sa presťahovala do ospalého mestečka Sumer Glen v Severnej Kalifornii, kde pracuje ako riaditeľka prestížnej Hillcrest Academy.
Hlavná hrdinka sa snaží zabudnúť na hrôzostrašné udalosti z minulosti, no neustále ju trápia nočné mory o svojom vraždiacom bratovi. Svoje problémy rieši predovšetkým alkoholom a pomáha jej aj jej priateľ – kolega Will Brennan (Adam Arkin zo seriálu Pohotovosť).
Na opačnom konci Ameriky – v meste Langdon v Illinois – žije Marion Wittingtonová, asistentka doktora Loomisa. Starý psychiater je po smrti a ona mu v posledných ťažkých dňoch jeho života pomáhala.
Jedného dňa Marion príde domov a zistí, že sa k nej niekto vlámal. Nie je to nik iný ako Michael Myers, ktorý je stále nažive a odhodlaný dokončiť to, čo raz začal. Tesne pred príchodom polície je ním Marion brutálne zavraždená, rovnako ako jej susedia, hokejový fanúšik Jimmy s kamarátom. Vrah ukradne auto a namieri si to priamo do Kalifornie, kde sa podľa Marioniných záznamov ukrýva Laurie. Je mimochodom 29. október, deň pred oslavami sviatku Halloween.
V Sumer Glen medzitým Laurie rieši problémy so svojím synom Johnom, ktorému nechce povoliť školský výlet do Yosemitského parku. Po hysterickom výjave a odchode z mesta divák prvýkrát zbadá Michaelove auto; ten svoju sestru tajne sleduje až k budove školy.
Nastáva noc a v celom areáli akadémie ostal len John so svojou priateľkou Molly (Michelle Williamsová), dvaja ďalší študenti, nočný strážnik Ronnie (LL Cool J) a Laurie s Willom. Nakoľko celá škola je v Yosemitoch, študenti sa rozhodnú usporiadať si vlastnú halloweenskú párty. Do objektu medzitým prenikne aj Michael.
Halloween: H20 sa zo všetkých dielov svojou atmosférou ku Carpenterovmu kultovému prvému dielu približuje asi najviac. Tá vrcholí predovšetkým v záverečnej polhodine filmu, kedy sú v tmavých zákutiach školy zavraždení Johnovi priatelia a Will, pričom sa zachráni len Laurie, John a Molly. Laurie sa však rozhodne, že už ju nebaví len unikať a rozhodne sa svojmu strachu čeliť. Vyzbrojená hasičskou sekerou sa vydáva bojovať proti svojmu bratovi do finále, v ktorom je len jeden víťaz.

Obsadenie

Jamie Lee Curtis
Chris Durand
Michelle Williams
Josh Harnett
Jodi Lynn O´Keefe
Adam Arkin
Adam Hann Byrd
Janet Leigh
LL Cole J.
Nancy Stephens
Joseph Gordon-Levitt
Lisa Gay Hamilton
Tom Kane
Mayská civilizácia

Územie mayskej civilizácie (cca 2500 pred Kr. – 1520/1697 po Kr.) a zároveň územie osídlené početnými mayskými národmi sa rozprestieralo na celom polostrove Yucatán a protiľahlom území až po Tichý oceán, teda presnejšie v celej dnešnej Guatemale, celom dnešnom Belize, severozápadnom Hondurase, v mexických štátoch Yucatán, Quintana Roo, Campeche, Chiapas a na východe mexického štátu Tabasco.

Matematika

Všetky duchovné, ale aj materiálne úspechy Mayov sa zakladali na originálnej a pritom jednoduchej číselnej sústave. Jej základ tvorilo dvadsať číslic, vrátane nuly. (Staroveké kultúry nulu zväčša nepoznali.) Znalosti nuly a matematickým operáciám s ňou spojeným sa pripisuje veľká dôležitosť. Ukazujú na neobvyklú intelektuálnu vyspelosť národa.
Praktickosť a využiteľnosť mayského spôsobu zápisu čísel je porovnateľná arabskej sústave, ktorá je dnes vo svete najviac rozšírená. Mayovia však v tomto smere prekonali samých seba. Používali totiž i druhý, paralelný matematický aparát, založený na desiatich základných čísliciach. Pre praktické účely sa však viac využívala dvadsiatková sústava, na ktorej sa zakladal aj mayský kalendár.
Ham (Belgicko)

Obyvateľstvo

Obec má približne 10 235 obyvateľov (2010).
Twiins

Eurosong 2011

14. mája 2011 reprezentovali Slovensko na 56. ročníku medzinárodnej hudobnej súťaže Eurovision Song Contest 2011 v nemeckom Düsseldorfe. Keďže kvôli úsporným opatreniam sa nekonalo národné kolo, do súťaže boli nominované priamo rozhodnutím RTVS.
Poursiugues-Boucoue

Poloha

Obec má rozlohu 9,02 km². Najvyšší bod je položený 197 m n. m. a najnižší bod 110 m n. m.

Obyvateľstvo

Počet obyvateľov obce je 201 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jard-sur-Mer

Poloha

Obec má rozlohu 16,57 km². Najvyšší bod je položený 24 m n. m. a najnižší bod 1 m n. m.

Obyvateľstvo

Počet obyvateľov obce je 2 589 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Champagneux

Poloha

Obec má rozlohu 10,68 km². Najvyšší bod je položený 820 m n. m. a najnižší bod 207 m n. m.

Obyvateľstvo

Počet obyvateľov obce je 556 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obratník Raka

Obratník Raka je špecifická rovnobežka na severnej pologuli (23° 27' 16" severnej geografickej šírky), ktorá spája najsevernejšie miesta na Zemi, v ktorých Slnko vrcholí v nadhlavníku (slnečné lúče dopadajú v čase obeda kolmo na zemský povrch) – ohraničuje ekliptiku zo severu. Len raz do roka nastáva tento jav – 21. júna – tento deň voláme aj deň letného slnovratu.
Z juhu ohraničuje ekliptiku Obratník Kozorožca.
Obratník Raka zodpovedá rovnobežke so zemepisnou šírkou 23° 26' 22" sev. š.,
Obratník Kozorožca zodpovedá rovnobežke so zemepisnou šírkou 23° 26' 22" juž. š.
Alfa kanál

Alfa kanál (angl. Alpha channel alebo alpha transparency channel) je zložka pixelu udávajúca hodnotu priehľadnosti tohto pixelu. Typickým príkladom je farebný model RGBA, kde okrem farebných zložiek R (červená), G (zelená) a B (modrá) je zložka A nesúca informáciu o transparentnosti. Priehľadnosť pixelu znamená, že ak bitmapový obrázok s definovanou priehľadnosťou prekrýva iný obrázok, pôvodný obrázok na pozadí bude zobrazený v danom bode pixelu s intenzitou danou priehľadnosťou pixelu obrázka na popredí.
Bitové rozlíšenie alfa kanála môže byť len 1 bit, potom hovoríme o maske transparentnosti – pixel je buď 100% priehľadný alebo nepriehľadný. Jednobitová transparentnosť môže byť použitá napríklad v obrázku vo formáte GIF. Pre vyššie bitové rozlíšenie možno už spočítať priehľadnosť pixelu, najčastejšie bitové rozlíšenie je 8 bitov (model RGBA) a možno definovať 2⁸ (= 256) úrovní transparentnosti pixelu.
Pre spracovanie obrazu s priehľadnosťou nemusí byť alfa kanál súčasťou bitmapového obrázku, ale môže byť ako samostatná bitmapa. Potom hovoríme o bitmapovej maske obrázku.
Najtypickejším príkladom bitmapy s priehľadnosťou je obrázok použitý ako ukazovateľ polohy na obrazovke počítača (kurzor). Alfa kanál používa napríklad grafický formát PNG.
Tomáš Rolinek

Klubový hokej

Väčšinu extraligovej kariéry (od roku 1999) odohral v Pardubiciach (s výnimkou sezóny 2003-04, keď nastupoval najprv za Liberec, neskôr za Litvínov). Od sezóny 2008-09 je hráčom ruského klubu Metallurg Magnitogorsk. V sezóne 2009/10, 2010/11, 2011/12 a 2012/13 si obliekal dres HC ČSOB Pojišťovni Pardubice. Od sezóny 2013/14 je hráčom českého klubu HC Sparta Praha.
Le Mémont

Poloha

Obec má rozlohu 3,16 km². Najvyšší bod je položený 1 051 m n. m. a najnižší bod 940 m n. m.

Obyvateľstvo

Počet obyvateľov obce je 40 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Valmiera

História

Valmiera a jej okolie je jedným z najdlhšie osídlených oblastí Lotyšska. Archeologické nálezy stanovujú vek osídlenia na približne 7000 rokov pred Kr. Valmiera je prvýkrát spomínaná ako mesto v kronikárskom zázname z roku 1323. Skutočné založenie mesta sa odohralo minimálne 40 rokov predtým, keď veľmajster Livónskeho rádu Wilken von Endorp dal postaviť hrad (Wolmar) a kresťanský kostol na brehoch rieky Gauja. Valmiera bola členom hanzy od 14. do 16. storočia. Zapojenie do hanzy povzbudilo výmenu tovaru a zvýraznilo dôležitosť mesta.
Počas Veľkej severnej vojny bola Valmiera zničená a vypálená v roku 1702. Dejiny mesta sa zhodujú s dejinami severného Livónska.

Dnes

Valmiera je dnes de facto kultúrne a administratívne centrum regiónu Vidzeme. Je to jediné mesto v oblasti, ktoré má profesionálne divadlo, Valmieras teātris, ktoré bolo založené v roku 1919. Mesto je významné priemyselné centrum severného Lotyšska. Dominantné odvetvia vo Valmiere sú potravinársky priemysel (mlieko, mäso a obilie), výroba sklolaminátu, spracovanie dreva a výroba nábytku.
Le Larderet

Poloha

Obec má rozlohu 6,31 km². Najvyšší bod je položený 796 m n. m. a najnižší bod 590 m n. m.

Obyvateľstvo

Počet obyvateľov obce je 76 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Corbère-Abères

Poloha

Obec má rozlohu 7,08 km². Najvyšší bod je položený 306 m n. m. a najnižší bod 171 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bethoncourt

Poloha

Obec má rozlohu 6,54 km². Najvyšší bod je položený 410 m n. m. a najnižší bod 315 m n. m.

Obyvateľstvo

Počet obyvateľov obce je 6 014 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abovce

Polohopis

Obec Abovce leží južnej časti Rimavskej kotliny v údolí rieky Slaná, v tesnej blízkosti hraníc s Maďarskom. Abovcami prechádza cesta 2. triedy II/571, začínajúca vo Fiľakove a končiaca pri Králi na križovatke s cestou I/67.
Obcou prechádza železničná trať č.160 (Zvolen-Košice), na ktorej je vybudovaná zastávka Abovce.

Dejiny

Prvýkrát sa Abovce spomínajú v listine z roku 1339, pod názvom Abafalva. V roku 1379 Abovce patrili do Boršodskej župy ako vlastníctvo rodiny Abafiovcov, avšak už v roku 1465 sa obec spomína ako súčasť Gemera. V rokoch 1938-1945 bola pripojená k Maďarsku.

Občianska vybavenosť

V obci Abovce je kultúrny dom, dom smútku, základná a materská škola a čerpacia stanica. V blízkosti Aboviec sa nachádza hraničný prechod do Maďarska.
Charrecey

Poloha

Obec má rozlohu 5,48 km². Najvyšší bod je položený 455 m n. m. a najnižší bod 290 m n. m.

Obyvateľstvo

Počet obyvateľov obce je 297 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovianska dolina

Slovianska dolina je dolina situovaná na východnej strane Lúčanskej Malej Fatry.
Preteká ňou Sloviansky potok. Dolinou prechádza zeleno-značkovaný chodník z Valče, smerom k osade Brčná cez sedlo pod Hnilickou Kýčerou do Rajca.
V doline sa nachádza aj samota a prameň zapáchajúcej minerálnej vody s názvom Smradľavá voda. Vedie k nemu asfaltová cesta.
Veľryba (súhvezdie)

História a mytológia

Toto súhvezdie bolo známe už od Antiky. V Mezopotámii bolo stotožnené s pôvodným ženským kozmickým zákonom (angl. primordial cosmic female principle), morskou príšerou Tiamat. V gréckej mytológii bola morskou príšerou, ktorej mala byť, podľa požiadavky podráždeného Poseidóna, obetovaná princezná Androméda. Boh mora Poseidón zoslal túto obludu na Etiópiu preto, lebo etiópska kráľovná Kasiopeja urazila jeho ženu. Pred zničením mohlo kráľovstvo zachrániť len obetovanie Kasiopejinej dcéry, princeznej Andromédy. Jej otec Kéfeus napokon musel súhlasiť s obetovaním svojej dcéry a tak bola Androméda prikovaná ku skale na brehu mora. Našťastie však cez kraj prechádzal hrdina Perzeus a keď sa dozvedel o Andromédinom osude, rozhodol sa ju zachrániť. Ukázal oblude hlavu Medúzy a obluda skamenela. Perzeus si nakoniec vzal Andromédu za ženu a na oblohu sa dostali všetky postavy tejto báje: Perzeus, Androméda, Cefeus, Kasiopeja aj Veľryba. Tá posledná ako doklad Perzeovej statočnosti. Niekedy sa toto súhvezdie nespája s morskou príšerou, ale je považované len za obyčajnú veľrybu.

Pozoruhodné prvky

Najvýznamnejšou hviezdou tohto súhvezdia je Mira (ο Ceti), prvá premenná hviezda, ktorá bola objavená. Počas periódy 331,65 dní sa jej magnitúda mení z hodnoty 2,0 (jedna z najjasnejších na oblohe a ľahko viditeľná voľným okom) na hodnotu 10,1 a späť. Jej objavenie Davidom Fabriciom v roku 1596 ešte viac podrylo predstavu o nemennosti nebies a dodalo podporu Kopernikovej revolúcii.
τ Ceti je hviezda zaujímavá tým, že je to sedemnásta najbližšia hviezda k Zemi. Keďže ide zároveň o osamelú hviezdu podobného spektrálneho typu ako Slnko, (G8 V, Slnko má G2 V), bola vybraná pre projekt OZMA, ktorého ideou je nadviazať kontakt v rádiovej oblasti s možnými mimozemskými civilizáciami. Ďalšia zaujíímavá hviezda, LP 768-500 je najmenšia známa hviezda. Jej priemer je 10-krát menší, než priemer Zeme. 
Medzi dvojhviezdy, ktoré sa dajú rozlíšiť aj amatérskym ďalekohľadom, patria 37 Ceti, 66 Ceti a ní Ceti.
Ekliptika (dráha Slnka po oblohe) prechádza veľmi blízko tohto súhvezdia, preto sa môžu niektoré planéty v tomto súhvezdí nachádzať, ale len po krátku dobu. V roku 1827 bol v tomto súhvezdí objavený asteroid 4 Vesta.

Pozoruhodné objekty na oblohe

Súhvezdie Veľryba leží ďaleko od galaktickej roviny. Vďaka tomu je možné pozorovať veľa vzdialených galaxií, nezatemnených prachom z Mliečnej cesty. Najjasnejšou z nich je M77. Táto špirálovitá galaxia deviatej magnitúdy sa nachádza blízko δ Ceti. Ďalšími ešte ako-tak pozorovateľnými objektami amatérskym ďalekohľadom sú galaxia NGC 247 a nad ňou ležiaca planetárna hmlovina NGC 246.
Do tohto súhvezdia zasahuje aj jedna zo štyroch najdlhších známych superkôp galaxií. Ide o kopu Pisces-Cetus rozprestierajúcu sa okrem Veľryby aj na ploche Rýb. Definitívne hranice tejto supekopy a ďalších superkôp nepoznáme.
Démofón (syn Thésea)

Démofón alebo Démofoón (starogr. Δημοφῶν, Δημοφόων – Démofón, Démofoón, lat. Demophon, Demophoon) je v gréckej mytológii syn aténskeho kráľa Thésea a jeho manželky Faidry. 
Démofón spolu so svojim bratom Akamantom bojoval v trójskej vojne. V záverečných bojoch patrili medzi hrdinov, ktorí sa v trójskom koni dostali za brány mesta a dobyli ho.V Tróji potom vyslobodili svoju starú matku Aithru, ktorú si tam pri úteku priviedla krásna Helena s trójskym princom Paridom ako slúžku.
Na spiatočnej ceste sa Démofón v Trákii zaľúbil do kráľovske dcéry Fyllidy a sľúbil jej manželstvo. Démofón potom pokračoval v ceste do Atén, ale sľúbil jej, že sa vráti. Lenže v Aténach sa zdržal priveľmi dlho a vášnivo zaľúbená Fyllis si myslela, že na ňu zabudol a zo žiaľu si vzala život.  
Démofón sa preslávil aj tým, že sa po smrti najväčšieho hrdinu Hérakla, postaral o jeho matku a potomkov, ktorých prenasledoval mykénsky kráľ Eurystheus. Keď mu potom Eurystheus vypovedal vojnu, po krvavej bitke ho pri Aténach porazil.
Australian Open 2009

Nasadenie

Zoznam nasadených hráčov bol oznámený 16. januára 2009.
Nižné Jamnícke pleso

Okolie

Nachádza sa v hornej časti Jamníckej doliny južne od sedla pod Deravou a severne od hrebeňa Jazerného vrchu. Západne od neho sa nachádza Vyšné Jamnícke pleso.
Malinovo

História

Prvá písomná zmienka o obci sa datuje do roku 1209. Hovorí sa o maďarskej dedine ležiacej na západe Žitného ostrova, v Bratislavskej župe, Šamorínskeho okresu.
Jej pôda je úrodná, lesy veľmi pekné. Má dosť ovocných stromov a lúk, je v nej rozvinutý chov oviec. Hlavným zamestnaním obyvateľov je poľnohospodárstvo.
Starý hrad obce kedysi patril mocným grófom zo Svätého Jura a Pezinka. Neskôr sa stal majetkom arcibiskupa Szelepcényiho, keď slúžil ako väznica mnohých kalvínskych kazateľom. Arcibiskup ho neskôr dal prestavať na kaštieľ. Terajšiu podobu získal v prvej polovici 19. storočia. Nakoniec sa kaštieľ stal majetkom grófov Apponyiovcov, ktorí boli známi svojou dobročinnosťou. Táto rodina je známa aj tým, že svoj pôvod odvádza od rodu Pech, ktorý patrí medzi 108 rodov, ktoré sem prišli ešte s Arpádom. Ich meno sa na Apponyi zmenilo roku 1392 kráľom Žigmundom. Grófsky titul im daroval 30. mája 1739 kráľ Karol III.
Gróf Albert Apponyi bol známi svojimi školskými zákonmi, ktoré tvrdo potláčali práva menšín vo vtedajšom Uhorsku. Po jeho úteku pred maďarskými komunistami počas Maďarskej republiky rád mu prvá ČSR poskytla azyl, počas ktorého žil na svojom panstve v Malinove. Po páde Maďarskej republiky rád sa vrátil do Maďarska.
Na hrobke rodiny Apponyiovcov je postavený dnešný kostol, ktorý bol obnovený v rokoch 1993 až 1994. Vnútri sa nachádzajú krypty grófov. Na mozaikových sklách nad oltárom je zobrazená Ježišova krížová cesta. Na chóre, ktorý bol vybudovaný roku 1954 sa nachádza nový organ.
Okolo Malinovského kaštieľa sa nachádza rozľahlý park. Zaujme najmä starými platanmi a buxusovými guľami z bývalej pravidelnej záhrady. Okolo kaštieľa sú pozostatky bývalej vodnej priekopy.
Obyvatelia obce v čase vypuknutia vojen boli celkovo maďarskej národnosti. Mobilizáciu prijalo s radosťou, považovali to za svoju vlasteneckú povinnosť. Počas druhej svetovej vojny patrila obec horthyovskému Maďarsku.
Pomery v obci počas vojen nemožno považovať za neznesiteľné. Odvedení zamestnanci veľkostatku, všetci bez výnimky, dostali počas celej vojny svoje dávky. Rodina, ktorá dostávala tieto dávky, z finančnej stránky pochodila lepšie, ako tá, ktorej hlava rodiny zostala doma. 
Počet ľudí na fronte bol 154, vojnových zajatcov bolo 27. Počet padlých a tých, ktorí zomreli v dôsledku choroby získanej na bojisku bol 27. Na uctenie ich pamiatky bol v roku 1992 postavený pamätník v kostolnom parku. Na ňom sú vyryté všetky mená padlých vojakov a zaznamenané aj to, v akej vojne bojovali.
Belo Grünwald

Životopis

Študoval právo na univerzitách v Pešti a vo Viedni, absolvoval študijný pobyt na univerzitách v Belgicku, Paríži,  Heidelbergu, Berlíne. Roku 1863 získal advokátsky diplom, 1888 člen korešpondent  Maďarskej akadémie vied. V roku 1861 – 1863 advokátsky koncipient,  od roku 1865 pôsobil v Banskej Bystrici, 1867 hlavný stoličný notár, 1871 podžupan Zvolenskej župy so sídlom v Banskej Bystrici. V roku 1873 založil a začal vydávať časopis Svornosť.  
V rokoch 1874 vláda zakázala posledné tri slovenské  (patronálne) gymnáziá (v Revúcej, v Kláštor pod Znievom a v Martine) a 9 septembra 1875 bola rozpustená Matica slovenská, pre podozrenie zo šírenia panslavizmu. Vláda zhabala Matici všetok majetok a neskôr ho odovzdala vzdelávaciemu spolku, ktorý založil práve Grünwald. Reštriktívny výklad zákonov určený na presadzovanie maďarskej národnej politiky nazval Grünwald ako Grünwaldizmus. Bol názoru, že najmä Slováci potrebujú nad sebou silnú ruku.  
V roku 1876 jeho časopis Svornosť začal v slovenskej sekcii popularizovať maďarizáciu.
Od roku 1878 bol poslanec uhorského snemu za volebný okres Banská Bystrica, potom Sliač. Predstaviteľ triednych a nacionálnych záujmov maďarských vládnucich kruhov. V slovenskej histórii stelesňoval protislovenskú politiku, po rakúsko-uhorskom vyrovnaní jeden z hlavných teoretikov pomaďarčenia Slovákov ako národa (maďarizácia).
20 novembra 1883 založil a ďalej podporoval Hornouhorský maďarský vzdelávací spolok (maď. Felvidéki/Felsőmagyarországi Magyar Közművelődési Egyesület, FEMKE), ktorý mal sídlo v Nitre a prevzal majetok Matice. 
Spáchal samovraždu zastrelením v Courbevoie (severozápadné predmestie Paríža) na brehoch Seiny. Pochovaný je na cintoríne Montmartre. Oznam o tom, že spáchal samovraždu poslal predtým ministrovi školstva Albertovi Apponyimu, ktorého zákonmi z roku 1907 maďarizácia vyvrcholila.
Young Vic

Young Vic je divadlo nachádzajúce sa v Londýne, južne od stanice Waterloo, na rohu ulíc The Cut a Blackfriars Road, v mestskom obvode Lamebeth. Young Vic sa zameriava prevažne na inscenovanie hier mladých autorov, pričom dáva príležitosti mladým hercom a režisérom.

História divadla

Meno divadla je odvodené od mena jeho „staršieho brata“ – divadla Old Vic, ktoré sa nachádza na druhom konci The Cut. Old Vic je jedným z najoslavovanejších londýnskych divadiel, pričom v 60. a 70. rokoch bolo domovom súboru Royal National Theatre. Krátko po druhej svetovej vojne vznikla „Young Vic Company“ ako isté pokračovanie Old Vic Theatre Schoool. Zámerom Young Vic Company bolo inscenovať hry divadelnej klasiky, pričom cieľovou diváckou skupinou boli mladí ľudia vo veku od deväť do pätnásť rokov. Súbor bol neskôr rozpustený, ale v roku 1970 ho obnovili s novým zámerom.
Laurence Olivier, vtedajší riaditeľ Národného divadla, povedal: „Chceme vytvárať hry pre mladé publikum, experimentálne tvorivé dielne pre autorov, hercov, režisérov, a producentov.“ Cieľom Young Vic bolo vytvoriť dostupné divadlo, ktoré ponúkalo kvalitné produkcie za nízke ceny a v neformálnom prostredí. Divadlo sa snažilo upútať mladé publikum, avšak nezameriavalo sa nevyhnutne na deti.
Budova divadla bola postavená na mieste bývalého mäsiarstva a domov, ktoré boli zničené počas nemeckého bombardovania. Pozostatky kachličkovej dekorácie z mäsiarskeho obchodu je vidno ešte i dnes v pokladni divadla na prízemí budovy. Pôvodná budova bola zamýšľaná iba na päť rokov, no nakoniec ostala natrvalo. Hľadisko hlavného hracieho priestoru má kapacitu približne 500 divákov, pričom celkový počet závisí od konfigurácie javiska. Okrem hlavného hracieho priestoru má divadl ešte dve štúdia nazvané The Maria a The Clare. Diváci sedia na neočíslovaných miestach, na laviciach bez opierok. Takéto sedenie pomohlo k vytvoreniu beztriednej, neformálnej spoločnosti.
S divadom Young Vic spolupracovali mnohí známi herci, ako napr. Vanessa Redgrave, Helen Mirrenová, Judi Denchová, Timothy Dalton, Ian McKellen, Willard White, Clive Owen, a Jude Law.
Pogradec (okres)

Pogradec (alb.: Rrethi i Pogradecit) je okres v Albánsku. Počet obyvateľov je 71 000 (2004 odhad), a rozloha 725 km². Nachádza sa na východe krajiny. Hlavné mesto je Pogradec.
Charles Nicolle

Životopis

Pochádzal z lekárskej rodiny a medicína ho fascinovalo už od detstva, ale na to, že išiel Charles študovať na lekársku fakultu v Rouene mal veľký vplyv aj jeho otec, ktorý tu pracoval ako uznávaný lekár a profesor. Po skončení štúdia, od roku 1893 sa živil najprv ako preparátor v patologickej anatómii na univerzite a neskôr odišiel do Paríža, kde pracoval pod Rouxovým vedením v Pasteurovom ústave. Po návrate do svojho rodného mesta v roku 1895 tu pôsobil najprv ako profesor v nemocnici a v bakteriologickom laboratóriu. Neskôr, v roku 1903 dokonca dotiahol svoju kariéru na riaditeľa Pasteurovho ústavu v Tunise, ktorý sa stal vďaka nemu počas niekoľkých rokov svetoznámy. Veľký vplyv na jeho dielo malo i členstvo vo Francúzskej akadémii vied, kde pôsobil od roku 1929.
Dôvodom, prečo je Nicolle svetoznámy sú významné práce o škvrnitom týfuse. Škvrnitý týfus je zákerná choroba, na ktorú v prvej svetovej vojne kvôli nedostatočnej hygiene zomrelo niekoľko tisíc ľudí. Najviac sa týfus šíril v tesných priestoroch, kde sa nedodržiavala hygiena, a tím boli napríklad zajatecké tábory, predovšetkým koncentračné, kde v dôsledku beštiálnych a nehygienických pomerov sa škvrnitý týfus nebezpečne rozširoval a mnoho ľudí na neho zomrelo tesne pred oslobodením. V druhej svetovej vojne bol týfus vyhubený len v miestach, kde sa dodržovali hygienické pravidlá a všade tam, kde bol k dispozícii DDT, ktorý usmrcoval hmyz. 
Nicolle sa zo všetkých síl snažil tejto zákernej chorobe predchádzať a po niekoľkoročných výskumoch vyslovil predpoklad, že boj proti škvrnitom týfuse musí byť organizovaný ako boj za čistotu a proti hmyzu. Zásadný výsledok svojich objavov oznámil vedeckému svetu v roku 1909 na základe svojich pokusov s tým druhom týfusu, ktorý sa vyskytoval v Európe. Prišiel na to, že škvrnitý týfus prenáša na človeka voš šatová. Táto doložená informácia otriasla vedeckým, prevažne lekárskym svetom a Nicolle sa stal počas niekoľkých dní slávny.
Charles Jules Henri Nicolle sa zaujímal aj o iné infekčné choroby. Vo voľných chvíľach písal romány a básne a menší úspech tiež zožal aj so svojou knihou o vzniku, priebehu a prekonávaniu infekčných chorôb, ktorá začína zaujímavým filozofickým predslovom.
Saint-Denis-sur-Scie

Poloha

Obec má rozlohu 8,63 km². Najvyšší bod je položený 161 m n. m. a najnižší bod 96 m n. m.

Obyvateľstvo

Počet obyvateľov obce je 542 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cheniménil

Poloha

Obec má rozlohu 9,28 km². Najvyšší bod je položený 617 m n. m. a najnižší bod 362 m n. m.

Obyvateľstvo

Počet obyvateľov obce je 1 147 (2009).
Nasledujúci graf zobrazuje vývoj počtu obyvateľov v obci.
Zdroje: INSEE